Dave Matthews Band
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Dave Matthews Band er ei amerikansk rockegruppe. Med sin utstråling, jazzinspirerte rock og musikalske dyktighet er de blitt en av de største konsertattraksjonene i USA.
Gruppa ble dannet i Charlottesville i Virginia i 1991 av den sørafrikanskfødte vokalisten, gitaristen og komponisten Dave Matthews (født 1967), saksofonisten LeRoi Moore (1961-2008), bassisten Stefan Lessard (født 1974), trommeslageren Carter Beauford (født 1958) og fiolinisten Boyd Tinsley (født 1964).Debutalbumet Remember Two Things (1993) var et konsertopptak. Det store gjennombruddet kom med Under The Table And Dreaming (1994), som ga dem flere store radiohits. Heller ikke de neste studioalbumene slo stort an i Europa: Crash (1996), Before These Crowded Streets (1998), Everyday (2001), Busted Stuff (2002) og Stand Up (2005).Dave Matthews Band har hatt to Topp 30-hits i USA, The Space Between (2001) og American Baby (2005), og gitt ut mer enn et dusin livealbum. Etter at Moore døde av skadene han pådro seg i en ATV-ulykke, har de utgitt studioplatene Big Whiskey And The GrooGrux King (2009), Away From The World (2012) og Come Tomorrow (2018). Boyd Tinsley fikk sparken i 2018.Per 2020 består de av Matthews, Beauford, Lessard, Rashawn Ross (trompet), Jeff Coffin (sax), Tim Reynolds (gitar) og Buddy Strong (keyboard). Les mer i Store norske leksikon rock Eksterne lenker Dave Matthews Band